Sy noem dat jy stelselmatig jou troeteldier aan harde geluide moet blootstel, soos deure wat klap, harde musiek, en vreemde klanke – als in ’n veilige omgewing. Sy stel voor dat jy byvoorbeeld die diertjie vryf, hul gunstelingspeletjie met hulle speel, of hulle voer sodat hulle positiewe assosiasies met hierdie klanke kan ontwikkel.
Volgens Pienaar kan jy ouer én jonger diere op die volgende manier vir angswekkende ervarings voorberei: Gee vir jou troeteldier (of dit nou ’n hond of ’n hamster is) ’n veilige, private plek van hul eie.
Wanneer jou troeteldier in hul veilige plekkie wegkruip, mag jy hulle nie steur nie. Dis hulle spasie, en nie jy of die kinders moet hierop indring nie.
Sit ’n sandbak in die huis vir katte wat buitentoe kan kom en gaan soos hulle wil, en maak alle deure, vensters, en kat-deurtjies toe sodat hulle nie daardie aand kan uitgaan nie.
Bly tuis. As jy nie tuis kan bly met jou troeteldiere nie, maak seker dat daar iemand wat hulle vertrou by die huis is om hulle te kalmeer. Hoe minder verandering daar in hierdie tyd is, hoe beter.
*As jy verwag dat jou troeteldier binnekort ’n stresvolle ervaring gaan meemaak, soos vuurwerke of om in die vakansie in die hondeherberg te gaan bly, is dit beter dat jy jou troeteldier vier weke vantevore stelselmatig aan hierdie kos bekend stel. Troeteldiereienaars het wel gerapporteer dat hulle reeds positiewe resultate gehad het ná net ’n paar dae se gebruik. As jou troeteldier angstig is, kan jy oorweeg om jou dier in die lang termyn hierdie kos te voer.